
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2730 

25 Οκτωβρίου 2013 


ΑΠΟΦΑΣΕΙ Σ 

Αριθμ. 2/95230/0004 

1) Κατάρτιση και τήρηση Μητρώου Δημοσιονομικών 
Ελεγκτών και Ελεγκτών της Ε.Δ.ΕΛ. (Ν. 4151/2013), 
2) Κατάρτιση και τήρηση Μητρώου Εμπειρογνωμό¬ 
νων (Ν. 4151/2013), 3) Θητεία Δημοσιονομικών Ελε¬ 
γκτών και Ελεγκτών της ΕΔ.ΕΛ. (Ν. 4151/2013). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 15 και 16 του Ν. 3614/2007 
«Διαχείριση, έλεγχος και εφαρμογή αναπτυξιακών πα¬ 
ρεμβάσεων για την προγραμματική περίοδο 2007 - 2013» 
(ΦΕΚ Α' 267) όπως τροποποιήθηκαν με το Ν. 4151/2013 
(ΦΕΚ Α' 103) και ισχύουν. 

2. Τις διατάξεις του άρθρου 14 του Ν. 3492/2006 «Ορ¬ 
γάνωση συστήματος ελέγχου για τη διασφάλιση της 
χρηστής δημοσιονομικής διαχείρισης του Κρατικού 
Προϋπολογισμού και των εκτός του Κρατικού Προϋ¬ 
πολογισμού φορέων και άλλες διατάξεις» (ΦΕΚ Α' 210) 
όπως τροποποιήθηκε με το Ν. 4151/2013 (ΦΕΚ Α' 103) 
και ισχύει. 

3. Τις διατάξεις των άρθρων 11 και 12 του Ν. 4151/2013 
«Ρυθμίσεις για την τροποποίηση και τη βελτίωση συ- 
νταξιοδοτικών, δημοσιονομικών, διοικητικών και λοιπών 
διατάξεων του Υπουργείου Οικονομικών» (ΦΕΚ Α' 103). 

4. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα που 
κωδικοποιήθηκε με το άρθρο πρώτο του Π.Δ. 63/2005 
(Α' 98). 

5. Τις διατάξεις του Π.Δ. 284/1988 «Οργανισμός του 
Υπουργείου Οικονομικών» (ΦΕΚ Α' 128), όπως ισχύει. 

6. Τις διατάξεις του Π.Δ. 37/1997 «Οργάνωση - Αρ¬ 
μοδιότητες της Γενικής Γραμματείας Δημοσιονομικής 
Πολιτικής του Υπουργείου Οικονομικών» (ΦΕΚ Α' 37), 
όπως ισχύει. 


7. Τις διατάξεις του ΠΔ 113/2010 «Ανάληψη υποχρεώ¬ 
σεων από τους διατάκτες» (Α' 194). 

8. Την υπ’ αριθμ. Υ48/2012 απόφαση Πρωθυπουργού 
«Καθορισμός αρμοδιοτήτων του Αναπληρωτή Υπουργού 
Οικονομικών Χρήστου Σταϊκούρα» (ΦΕΚ Β’ 2105). 

9. Το γεγονός ότι από τις διατάξεις της παρούσας 
προκαλείται δαπάνη σε βάρος του κρατικού προϋπο¬ 
λογισμού ύψους 16.000 € για το τρέχον οικονομικό έτος 
και 357.000 € για κάθε επόμενο οικονομικό έτος. Η δα¬ 
πάνη αυτή θα καλυφθεί, κατά μεν το τρέχον οικονομικό 
έτος, από τις εγγεγραμμένες πιστώσεις του Προϋπολο¬ 
γισμού του Υπουργείου Οικονομικών/Γενικό Λογιστήριο 
του Κράτους (Φορέας 23-140, Κ.Α.Ε. 0871, Κ.Α.Ε. 0711 και 
Κ.Α.Ε. 0515), κατά δε τα επόμενα οικονομικά έτη, από 
τις πιστώσεις που θα εγγράφονται προς τούτο στον 
ανωτέρω προϋπολογισμό καθώς και από το Π.Δ.Ε. [Σ.Α.Ε. 
015/8, έργο 2011 ΣΕ 01580025 και Σ.Α.Ε. 051/2], 

10. Τις με α.π. 2/87039, 2/87042 και 2/87043/25.9.2013 
Βεβαιώσεις Δέσμευσης Πίστωσης της Γ.Δ.Ο.Υ. 

Τις με α.π. 2/87247, 2/87258 και 2/87264/25.9.2013 εγκρί¬ 
σεις ανάληψης υποχρέωσης της Γ.Δ.Ο.Υ., αποφασίζουμε: 

ΚΕΦΑΛΑΙΟ Α' 

ΣΥΣΤΑΣΗ ΚΑΙ ΧΡΗΣΗ 

ΜΗΤΡΩΟΥ ΔΗΜΟΣΙΟΝΟΜΙΚΩΝ ΕΛΕΓΚΤΩΝ 
ΚΑΙ ΕΛΕΓΚΤΩΝ ΤΗΣ Ε.Δ.ΕΛ. 

(άρθρο 12 του Ν. 4151/2013) 

1. Καταρτίζεται στο Γενικό Λογιστήριο του Κράτους 
Μητρώο Δημοσιονομικών Ελεγκτών και Ελεγκτών της 
Ε.Δ.ΕΛ. 

2. Το Μητρώο χρησιμοποιείται προκειμένου να καλύ¬ 
πτονται οι ανάγκες του ελεγκτικού έργου των Γ ενικών 
Διευθύνσεων Διοίκησης και Ελέγχου Συγχρηματοδο- 
τούμενων Προγραμμάτων από την Ευρωπαϊκή Ένωση 
και Δημοσιονομικών Ελέγχων του Γ ενικού Λογιστηρίου 
του Κράτους. 

3. Το Μητρώο δεν έχει περιορισμό κατώτατου ή ανώ¬ 
τατου αριθμού εγγεγραμμένων. 

4. Το Μητρώο τηρείται στη Διεύθυνση Προσωπικού 
του Γενικού Λογιστηρίου του Κράτους. 

5. Στο Μητρώο δύνανται να ενταχθούν μετά από αίτη¬ 
σή τους υπάλληλοι του Γ ενικού Λογιστηρίου του Κρά¬ 
τους οι οποίοι πληρούν τα παρακάτω κριτήρια: 

α) Είναι κατηγορίας Πανεπιστημιακής Εκπαίδευσης 
(ΠΕ) ή Τεχνολογικής Εκπαίδευσης (ΤΕ) 

β)Έχουν συνολικά πλήρη διετή εμπειρία ως υπηρετού- 
ντες στο Γενικό Λογιστήριο του Κράτους ή σε οποια¬ 
δήποτε ελεγκτική υπηρεσία του Ελληνικού Δημοσίου. 
Οι διορισθέντες υπάλληλοι κατηγορίας ΠΕ από τον 
τελευταίο διαγωνισμό του ΑΣΕΠ (ΦΕΚ 7/τ.Γ'/12.1.2012) 
έχουν δυνατότητα εγγραφής μετά από αίτησή τους. 

γ)Έχουν ποινικό μητρώο μηδέν και δεν τους έχει επι¬ 
βληθεί καμία πειθαρχική ποινή, ούτε εκκρεμεί εναντίον 
τους πειθαρχική δίωξη. 

δ)Έχουν επιτυχή συμμετοχή σε προφορική συνέντευξη. 

Η συνέντευξη δίδεται σε τριμελή επιτροπή η οποία 
συγκροτείται με απόφαση Υπουργού Οικονομικών και 
απαρτίζεται από: 

α)Ένα (1) Γενικό Διευθυντή του Γενικού Λογιστηρίου 
του Κράτους 

β)Ένα (1) Καθηγητή Ανώτατου Εκπαιδευτικού Ιδρύμα¬ 
τος ανεξαρτήτως βαθμίδας εν ενεργεία ή συνταξιούχο 

γ)Ένα (1) Μέλος του Νομικού Συμβουλίου του Κρά¬ 
τους εν ενεργεία ή συνταξιούχο, με τους αντίστοιχους 
αναπληρωματικούς τους. 

7. Με δεδομένο ότι η αναφορά που γίνεται στο εδ. 1 
της παρ. 5 του Ν. 4151/2013 είναι ενδεικτική, σημειώνο¬ 
νται τα παρακάτω: Τα στοιχεία που αξιολογούνται κατά 
τη διάρκεια της συνέντευξης αφορούν κυρίως σε στοι¬ 
χεία της προσωπικότητας και της γενικής συγκρότησης 
του υποψηφίου. Σε ό,τι αφορά την προσωπικότητα, τα 
στοιχεία που κυρίως ενδιαφέρουν είναι τα εξής: 

α. Ικανότητα ανάλυσης καταστάσεων και λήψης απο¬ 
φάσεων 

β. Ικανότητα συνεργασίας και επικοινωνίας 

8. Τυχόν ενστάσεις κατά απόφασης της Τριμελούς 
Επιτροπής που διενεργεί την προφορική συνέντευξη 
υποβάλλονται εντός μηνός από την έκδοση της απόφα¬ 
σης και εξετάζονται από Τριμελή Επιτροπή Ενστάσεων, 
η οποία συγκροτείται με απόφαση του Υπουργού Οικο¬ 
νομικών ως ακολούθως: 

α)Ένα (1) Γενικό Διευθυντή του Γενικού Λογιστηρίου 
του Κράτους. 

β)Ένα (1) Καθηγητή Ανώτατου Εκπαιδευτικού Ιδρύμα¬ 
τος εν ενεργεία ή συνταξιούχο. 

γ)Ένα (1) Μέλος του Νομικού Συμβουλίου του Κρά¬ 
τους εν ενεργεία ή συνταξιούχο με τους αντίστοιχους 
αναπληρωματικούς τους. 

Οι Επιτροπές υποστηρίζονται γραμματειακά από 
υπάλληλο του Γενικού Λογιστηρίου του Κράτους με 
τον αναπληρωτή του. 

Κάθε μέλος της επιτροπής ενστάσεων πρέπει να είναι 
ανώτερο ή ίσο σε βαθμό/βαθμίδα από το αντίστοιχο 
μέλος της επιτροπής που διενεργεί τη συνέντευξη . 

Η Επιτροπή που διενεργεί τη συνέντευξη καταθέτει 
το σχετικό πρακτικό στη Διεύθυνση Προσωπικού του 
Γ ενικού Λογιστηρίου του Κράτους. 

9. Στο Μητρώο δύνανται να ενταχθούν υπάλληλοι του 
Γενικού Λογιστηρίου του Κράτους κατά το τελευταίο 
τρίμηνο κάθε δεύτερου έτους. 


10. Η διαδικασία αξιολόγησης των υποψηφίων και 
ένταξης έχει ως ακολούθως: 

ί. Κάθε δεύτερο έτος από την 1η ημερομηνία δημι¬ 
ουργίας του Μητρώου, η Διεύθυνση Προσωπικού στην 
οποία τηρείται το Μητρώο, το Ιο τριήμερο του Οκτω¬ 
βρίου απευθύνει γραπτή πρόσκληση προς όλους τους 
υπαλλήλους του Γ ενικού Λογιστηρίου του Κράτους για 
εκδήλωση ενδιαφέροντος ένταξης στο Μητρώο Δημο¬ 
σιονομικών Ελεγκτών και Ελεγκτών της ΕΔΕΛ. 

ϋ. Η πρόσκληση αναρτάται στην ιστοσελίδα του Γ ενι¬ 
κού Λογιστηρίου του Κράτους και παραμένει αναρτημέ- 
νη για δεκαπέντε (15) ημέρες, η δε υποβολή των φακέ¬ 
λων των ενδιαφερομένων θα γίνεται έως 31 Οκτωβρίου. 

ϋϊ.Η διαδικασία ένταξης στο Μητρώο ολοκληρώνεται 
υποχρεωτικά έως τις 15 Δεκεμβρίου. 

ιν. Μετά την κατάρτιση του Μητρώου, οι εγγεγραμμέ¬ 
νοι σε αυτό υπάλληλοι παραμένουν μέχρι την κατάρτιση 
νέου Μητρώου, εκτός αν συντρέχει λόγος διαγραφής 
αυτών. 

11. Οι υπάλληλοι που εγγράφονται στο Μητρώο θα 
συμμετέχουν υποχρεωτικά σε διαδικασίες εκπαίδευ¬ 
σης που θα λαμβάνουν χώρα ανά τακτά χρονικά δια¬ 
στήματα. Η συνεχής εκπαίδευση θα πραγματοποιείται 
κυρίως μέσω σεμιναρίων τα οποία θα σχεδιάζονται από 
κοινού από το Γενικό Λογιστήριο του Κράτους και το 
Εθνικό Κέντρο Δημόσιας Διοίκησης και Αυτοδιοίκησης 
(Ε.Κ.Δ.Δ.Α.). Τα σεμινάρια καθώς και οι εκπαιδευόμενοι 
σε αυτά πιστοποιούνται από το Εθνικό Κέντρο Δημόσιας 
Διοίκησης και Αυτοδιοίκησης. 

12. Εγγεγραμμένο μέλος του Μητρώου διαγράφεται, 
εφόσον έχει καταδικαστεί είτε α) για κακούργημα είτε 
β) για έγκλημα σχετικό με τα υπομνήματα (άρθρα 216 
επ. ΠΚ), την απονομή δικαιοσύνης (άρθρα 224 επ. ΠΚ), 
την Υπηρεσία (άρθρα 235 επ. ΠΚ), παραβίαση απορρή¬ 
των (άρθρα 370 επ. ΠΚ), καθώς και κλοπή, υπεξαίρεση 
(είτε κοινή είτε στην υπηρεσία), απάτη, εκβίαση, συκο¬ 
φαντική δυσφήμιση, ή οποιοδήποτε έγκλημα κατά της 
γενετήσιας ελευθερίας ή οικονομικής εκμετάλλευσης 
της γενετήσιας ζωής (άρθρα 336 επ. ΠΚ). Επίσης από το 
Μητρώο δύναται να διαγράφει οικειοθελώς με αίτησή 
του εγγεγραμμένο μέλος. Το εγγεγραμμένο μέλος του 
Μητρώου τίθεται σε αναστολή δικαιώματος διενέργει¬ 
ας ελέγχων για όσο διάστημα διαρκεί δίωξη σε βάρος 
του για τα ανωτέρω. Επίσης, λόγο αναστολής δικαι¬ 
ώματος συμμετοχής σε ελεγκτικές ομάδες συνιστά η 
μη επιτυχής συμμετοχή στις διαδικασίες εκπαίδευσης. 
Λόγο διαγραφής από το Μητρώο συνιστά η επιβολή 
πειθαρχικής ποινής. 

13. Αρμόδιο όργανο για τον ορισμό των δημοσιονομι¬ 
κών ελεγκτών και ελεγκτών της ΕΔΕΛ στους δημοσιο¬ 
νομικούς ελέγχους και τους ελέγχους της ΕΔΕΛ είναι, 
κατά λόγο αρμοδιότητας, ο Προϊστάμενος της Γ ενικής 
Διεύθυνσης Δημοσιονομικών Ελέγχων και ο Προϊστά¬ 
μενος της Γενικής Διεύθυνσης Διοίκησης και Ελέγχου 
Συγχρηματοδοτούμενων Προγραμμάτων από την Ευ¬ 
ρωπαϊκή Ένωση, ύστερα από εισήγηση της αρμόδιας 
για τη διενέργεια των εν λόγω ελέγχων Διεύθυνσης. 

14. Κατά τη διάρκεια του ίδιου ημερολογιακού έτους 
δεν επιτρέπεται η συγκρότηση ελεγκτικής ομάδας με 
την ίδια σύνθεση περισσότερες από μία φορές. Οι ελε¬ 
γκτικές ομάδες πρέπει να συγκροτούνται από διαφορε¬ 
τικά μέλη του Μητρώου κάθε φορά Εξαίρεση από την 
ως άνω υποχρέωση δύναται να υπάρξει μόνο κατόπιν 

απόφασης της ΕΔΕΑ ή της ΕΣΕΛ κατά περίπτωση, μετά 
από αιτιολογημένη εισήγηση της αρμόδιας Διεύθυνσης 
που διενεργεί τον έλεγχο. 

15. Οι εγγεγραμμένοι στο Μητρώο και μη υπηρετού- 
ντες στις Διευθύνσεις των Γενικών Διευθύνσεων Δημο¬ 
σιονομικών Ελέγχων και Διοίκησης και Ελέγχου Συγχρη- 
ματοδοτούμενων Προγραμμάτων από την Ευρωπαϊκή 
Ένωση αντίστοιχα, συμμετέχουν ετησίως κατ’ ανώτατο 
όριο σε τρεις (3) ελεγκτικές αποστολές. Σε όλως εξαι¬ 
ρετικές περιπτώσεις κι εφόσον αυτό επιβάλλεται από 
επείγουσες υπηρεσιακές ανάγκες, οι οποίες αξιολογού¬ 
νται αιτιολογημένα ως τέτοιες από τους Γενικούς Δι¬ 
ευθυντές των ως άνω Γ ενικών Διευθύνσεων, οι εν λόγω 
υπάλληλοι δύνανται να συμμετέχουν σε περισσότερους 
των τριών (3) ελέγχων, αλλά σε κάθε περίπτωση όχι σε 
περισσότερους των πέντε (5) ελέγχων συνολικά. 

16. Σε ό,τι αφορά τη διενέργεια ελέγχων εκτός Αθήνας 
και Θεσσαλονίκης, η εντοπιότητα συνιστά απόλυτο λόγο 
εξαίρεσης. Το κριτήριο εντοπιότητας συνδέεται με την 
ιδιότητα του μόνιμου κατοίκου και αποδεικνύεται με τη 
βεβαίωση μόνιμης κατοικίας, σύμφωνα με τις διατάξεις 
του άρθρου 279 του «Κώδικα Δήμων και Κοινοτήτων» 
(Ν. 3463/2006, Α' 114). Σε κάθε περίπτωση ο εγγεγραμ¬ 
μένος στο Μητρώο οφείλει να δηλώσει εγγράφως στην 
αρμόδια Διεύθυνση που διενεργεί τον έλεγχο τυχόν 
κώλυμα για τη συμμετοχή του στο συγκεκριμένο έλεγχο. 

ΚΕΦΑΛΑΙΟ Β' 

ΣΥΣΤΑΣΗ ΚΑΙ ΧΡΗΣΗ ΜΗΤΡΩΟΥ ΕΜΠΕΙΡΟΓΝΩΜΟΝΩΝ 
(άρθρο 12 του Ν. 4151/2013) 

1. Καταρτίζεται στο Γ ενικό Λογιστήριο του Κράτους 
Μητρώο Εμπειρογνωμόνων. 

2. Το Μητρώο χρησιμοποιείται προκειμένου να καλύπτο¬ 
νται οι ανάγκες του ελεγκτικού έργου των Γ ενικών Διευ¬ 
θύνσεων Διοίκησης και Ελέγχου Συγχρηματοδοτούμενων 
Προγραμμάτων από την Ευρωπαϊκή Ένωση και Δημοσιο¬ 
νομικών Ελέγχων του Γ ενικού Λογιστηρίου του Κράτους. 

3. Το Μητρώο Εμπειρογνωμόνων τηρείται στη Διεύθυν¬ 
ση Προσωπικού του Γ ενικού Λογιστηρίου του Κράτους. 

4. Το Μητρώο Εμπειρογνωμόνων έχει συγκεκριμένο 
αριθμό εγγεγραμμένων. Ο αριθμός προσδιορίζεται στις 
τριακόσιες (300) εγγραφές, οι οποίες κατανέμονται σε 
όλη την επικράτεια. Ο αριθμός των εγγεγραμμένων του 
Μητρώου Εμπειρογνωμόνων αναθεωρείται, με απόφαση 
του Υπουργού των Οικονομικών 

5. Δικαίωμα ένταξης στο Μητρώο Εμπειρογνωμόνων 
έχουν φυσικά πρόσωπα, με ποινικό μητρώο μηδέν, λει¬ 
τουργικά ανεξάρτητα από τους ελεγχόμενους φορείς με 
διαδικασία που διεξάγεται κάθε τρία έτη και για τέσσε¬ 
ρις (4) φορές συνολικά. Προκειμένου να εξασφαλίζεται 
η λειτουργική ανεξαρτησία των εμπειρογνωμόνων από 
τους ελεγχόμενους φορείς, και να προβλεφθεί τρόπος 
διασφάλισης αποφυγής σύγκρουσης συμφερόντων του 
εμπειρογνώμονα με τον ελεγχόμενο φορέα, το μέλος 
του Μητρώου κατά το στάδιο ορισμού του από το αρ¬ 
μόδιο Όργανο, υποχρεούται να καταθέτει σχετική Υπεύ¬ 
θυνη Δήλωση. Τα φυσικά πρόσωπα θα πρέπει να έχουν 
τα ακόλουθα προσόντα: 

α) Τίτλο σπουδών ανώτατου εκπαιδευτικού ιδρύματος 
πανεπιστημιακής εκπαίδευσης, σε μία από τις ακόλου¬ 
θες ειδικότητες: 

(Ε1) Νομικής (50 εγγραφές) 

(Ε2) Χρηματοοικονομικής και Λογιστικής (30 εγγραφές) 


(Ε3) Οργάνωσης και Διοίκησης Επιχειρήσεων (30 εγ¬ 
γραφές) 

(Ε4) Οικονομικών Επιστημών (40 εγγραφές) 

(Ε5) Μηχανικών, (60 εγγραφές, εκ των οποίων Πολι¬ 
τικών Μηχανικών ή Αγρονόμων Τοπογράφων ή Αρχιτε¬ 
κτόνων, τουλάχιστον οι 30 εγγραφές) 

(Ε6) Γεωτεχνικών (20 εγγραφές) (Γεωπόνων, Κτηνιά¬ 
τρων, Βιολόγων κ.λπ.) 

(Ε7) θετικών Επιστημών και Επιστημών Υγείας (20 
εγγραφές) (Μαθηματικών, Φυσικών Χημικών, Βιολόγων, 
Ιατρών, Φαρμακοποιών κ.λπ.) 

(Ε8) Στατιστικής και Ασφαλιστικής Επιστήμης (20 εγ¬ 
γραφές) 

(Ε9) Πληροφορικής (30 εγγραφές) 
αα. Στις ειδικότητες Χρηματοοικονομικής και Λογιστι¬ 
κής (Ε2), Οργάνωσης και Διοίκησης Επιχειρήσεων (Ε3) 
και Πληροφορικής (Ε9) ποσοστό μέχρι τριάντα τοις εκα¬ 
τό (30%) των αντίστοιχων θέσεων δύναται να καλυφθεί 
και από φυσικά πρόσωπα με τίτλο σπουδών ανώτατου 
εκπαιδευτικού ιδρύματος τεχνολογικής εκπαίδευσης. 

ββ. Στις ειδικότητες Χρηματοοικονομικής και Λογιστι¬ 
κής (Ε2), Οργάνωσης και Διοίκησης Επιχειρήσεων (Ε3), 
Οικονομικών Επιστημών (Ε4), Στατιστικής και Ασφαλι¬ 
στικής Επιστήμης (Ε8) και Πληροφορικής (Ε9) ποσοστό 
μέχρι τριάντα τοις εκατό (30%) των αντιστοίχων θέ¬ 
σεων δύναται να καλυφθεί και από φυσικά πρόσωπα 
με οποιοδήποτε τίτλο σπουδών ανώτατου εκπαιδευτι¬ 
κού ιδρύματος πανεπιστημιακής εκπαίδευσης τα οποία 
διαθέτουν α) μεταπτυχιακό δίπλωμα στο αντίστοιχο 
αντικείμενο και τέσσερα (4) έτη εμπειρίας σ’ αυτό μετά 
την απόκτηση του τίτλου ή β) διδακτορικό δίπλωμα στο 
αντίστοιχο αντικείμενο και δύο (2) έτη εμπειρίας σ’ αυτό 
μετά την απόκτηση του τίτλου. 

γγ. Στην ειδικότητα Μηχανικών (Ε5), σε περίπτωση 
μη κάλυψης τριάντα (30) θέσεων από Πολιτικούς Μη¬ 
χανικούς ή Αγρονόμους Τοπογράφους ή Αρχιτέκτονες, 
καλύπτονται αυτές από άλλους Μηχανικούς πανεπιστη¬ 
μιακής εκπαίδευσης. 

δδ. Στην ειδικότητα Στατιστικής και Ασφαλιστικής 
Επιστήμης (Ε8) ποσοστό μέχρι τριάντα τοις εκατό (30%) 
των αντιστοίχων θέσεων δύναται να καλυφθεί και από 
φυσικά πρόσωπα με πανεπιστημιακό τίτλο σπουδών 
Μαθηματικών. 

εε. Στις ειδικότητες Χρηματοοικονομικής και Λογιστι¬ 
κής (Ε2), Οργάνωσης και Διοίκησης Επιχειρήσεων (Ε3), 
Μηχανικών (Ε5), και Πληροφορικής (Ε9), σε περίπτωση 
μη συμπλήρωσης του συνόλου των θέσεων από φυσικά 
πρόσωπα με τίτλο σπουδών ανώτατου εκπαιδευτικού 
ιδρύματος πανεπιστημιακής εκπαίδευσης, δύναται το 
σύνολο των κενών θέσεων να καλυφθεί από φυσικά 
πρόσωπα με τίτλο σπουδών ανώτατου εκπαιδευτικού 
ιδρύματος τεχνολογικής εκπαίδευσης. 

β) Εργασιακή εμπειρία συναφή με το αντικείμενο των 
ελέγχων: Ως εμπειρία νοείται η απασχόληση με σχέση 
εργασίας ή σύμβαση έργου στο δημόσιο ή τον ιδιω¬ 
τικό τομέα ή άσκηση επαγγέλματος σε καθήκοντα ή 
έργα συναφή με το αντικείμενο των ελέγχων, μετά την 
απόκτηση του βασικού τίτλου σπουδών με τον οποίο 
ο υποψήφιος μετέχει στη διαδικασία για την ένταξή 
του στο μητρώο. Εναλλακτικά, μπορεί η εμπειρία να 
αποδεικνύεται από σχετική πιστοποίηση από το ΣΟΕΛ 
ή αντίστοιχο διεθνή φορέα. 

γ) Γνώση Η/Υ (τουλάχιστον χρήσεως \Λ/ογ0, ΕχοθΙ και δι¬ 
αδικτύου). Επιπλέον γνώση χειρισμού προγραμμάτων Η/Υ 
και βασικών γνώσεων προγραμματισμού συνεκτιμάται. 

δ) Καλή τουλάχιστον γνώση Αγγλικών ή Γαλλικών ή 
Γ ερμανικών. 

Με δεδομένο ότι τα κριτήρια επιλογής που αναφέ- 
ρονται στο εδάφιο 1 της παρ. 5 του άρθρου 12 είναι 
ενδεικτικά, σημειώνονται τα εξής: 

Για την επιλογή των υποψηφίων λαμβάνονται υπόψη 
και τα ακόλουθα προσόντα που τυχόν διαθέτουν: 


α) Μεταπτυχιακοί τίτλοι σπουδών συναφούς ή μη αντι¬ 
κειμένου με το αντικείμενο των ελέγχων 
β) Πιστοποιημένη επιμόρφωση 
Ααμβάνεται επίσης υπόψη το αποτέλεσμα προφορικής 
συνέντευξης. 

6. Γ ια την επιλογή των υποψηφίων καταρτίζεται πίνα¬ 
κας μοριοδότησης με άριστα τα εκατό (100) μόρια από τα 
οποία: πενήντα (50) μόρια προκύπτουν από την εκπαίδευ¬ 
ση, τριάντα (30) από την εργασιακή εμπειρία και είκοσι 
(20) μόρια από την προφορική συνέντευξη ως κατωτέρω: 


7. ΠΙΝΑΚΑΣ ΜΟΡΙΟΔΟΤΗΣΗΣ 



ΠΡΟΣΟΝΤΑ 

ΒΑΘΜΟΙ 

1 . 

ΕΚΠΑΙΔΕΥΣΗ 

50 


ΜΕΤΑΠΤΥΧΙΑΚΕΣ ΣΠΟΥΔΕΣ 

25 


Διδακτορικό δίπλωμα συναφές με το αντικείμενο 

Διδακτορικό δίπλωμα μη συναφές με το αντικείμενο 

Μεταπτυχιακός τίτλος τουλάχιστον ετήσιας φοίτησης συναφής με το αντικείμενο 
Μεταπτυχιακός τίτλος τουλάχιστον ετήσιας φοίτησης μη συναφής με το αντικείμενο 

25 

10 

15 

5 


ΠΡΟΠΤΥΧΙΑΚΕΣ ΣΠΟΥΔΕΣ 

25 


Βαθμός πτυχίου χ 2,5 (στρογγυλοποίηση στο πλησιέστερο δεκαδικό) 

Βαθμός δεύτερου πτυχίου 

25 

10 

2. 

ΞΕΝΕΣ ΓΛΩΣΣΕΣ 

14 


ΠΡΩΤΗ ΞΕΝΗ ΓΛΩΣΣΑ (ΑΓΓΛΙΚΑ- ΓΑΛΛΙΚΑ -ΓΕΡΜΑΝΙΚΑ) 

Αριστη γνώση (Γ2/02, ΟΕΒΤΙΡΙΟΑΤΕ ΟΡ ΡΒΟΡΙΟΙΕΝΟΥ ΙΝ ΕΝΟΕΙ3Η (ΟΡΕ) του Πανε¬ 
πιστημίου ΟΑΜΒΒΙϋΟΕ, ϋΙΡΕΟΜΕ ϋΕ ΕΑΝΟΨΕ ΕΤ ϋΤΤΕΒΑΤυΒΕ ΡΒΑΝΟΑΙ3Ε8 (30Β- 
ΒΟΝΝΕ II) ΚΕΕΙΝΕ5 ϋΕυΤδΟΗΕδ δΡΒΑΟΗΩΙΡΕΟΜ (Κϋ3), του Πανεπιστημίου Ευόννίρ- 
ΜαχίηηΙΙΙαη του Μονάχου και του Ινστιτούτου ΟοθΙΙίθ κ.λπ.) 

Πολύ καλή γνώση (ΓΙ/ΟΙ, ΟΕΒΤΙΡΙΟΑΤΕ ΙΝ ΑϋνΑΝΟΕϋ ΕΝΟΕΙ3Η (ΟΑΕ) του Πανεπιστη¬ 
μίου του ΟΑΜΒΒΟΟΕ. ΟΕΒΤΙΡΙΟΑΤ ΡΒΑΤΙΟΨΕ ΌΕ ΕΑΝΘΕΙΕ ΡΒΑΝΟΑΙ5Ε (δΟΒΒΟΝΝΕ 

1), ΘΟΕΤΗΕ - ΖΕΒΤΙΡΙΚΑΤ 01 του Ινστιτούτου ΟοθΙΙίθ κ.λπ.) 

Καλή γνώση (Β2, ΡΙΗ3Τ ΟΕΒΤΙΡΙΟΑΤΕ ΙΝ ΕΝΟΕΙ3Η (ΡΟΕ) του Πανεπιστημίου ΟΑΜ¬ 
ΒΒΟΟΕ. ΟΕΒΤΙΡΙΟΑΤ ϋΕ ΕΑΝΟΨΕ ΡΒΑΝ0ΑΙ5Ε, ΘΟΕΤΗΕ - ΖΕΒΤΙΡΙΚΑΤ Β2 κ.λπ.) 
ΔΕΥΤΕΡΗ ΞΕΝΗ ΓΛΩΣΣΑ (Οποιαδήποτε γλώσσα της Ευρωπαϊκής Ένωσης) 

Καλή γνώση Τα ανωτέρω πιστοποιητικά γλωσσομάθειας αναφέρονται ενδεικτικά 
και σε κάθε περίπτωση λαμβάνονται υπόψη οι απαιτήσεις που ορίζει σχετικά το 
ΑΣΕΠ για την απόδειξη της γλωσσομάθειας. 

12 

10 

8 

2 

3. 

ΠΙΣΤΟΠΟΙΗΣΗ Η/Υ 

5 


α) επεξεργασίας κειμένων ή β) υπολογιστικών φύλλων ή γ) υπηρεσιών διαδικτύου 
ή δ) χειρισμού σχετικών με το αντικείμενο προγραμμάτων Η/Υ ή ε) βασικών γνώ¬ 
σεων προγραμματισμού. 

Ειδικότερα, λαμβάνονται υπόψη οι απαιτήσεις που ορίζει το ΑΣΕΠ για την απόδει¬ 
ξη επιπέδου γνώσης χειρισμού Η/Υ. 


4 

ΤΕΚΜΗΡΙΩΜΕΝΗ ΣΥΜΜΕΤΟΧΗ ΣΕ ΕΠΙΜΟΡΦΩΣΗ 

5 


100 ωρών ή πλέον 


5 

ΕΡΓΑΣΙΑΚΗ ΕΜΠΕΙΡΙΑ ΣΥΝΑΦΗΣ ΜΕ ΕΛΕΓΧΟΥΣ 

30 


1 έτος 

2 ή 3 έτη 

4 ή 5 έτη 

6 ή πλέον έτη 

18 

22 

26 

30 

6 

ΠΡΟΣΩΠΙΚΗ ΣΥΝΕΝΤΕΥΞΗ 

20 


Γ ενική μόρφωση 

5 


Εξειδικευμένες γνώσεις επί του αντικειμένου 

5 


Προσωπικότητα στο σύνολό της 

5 


Επικοινωνιακές Δεξιότητες 

5 


ΣΥΝΟΛΟ 

100 

Σε περίπτωση ισοβαθμίας εντάσσονται όλοι οι ισο- 
βαθμούντες υποψήφιοι. 

8. Διαδικασία σύστασης του Μητρώου είναι η ανοικτή 
πρόσκληση ενδιαφέροντος, ως εξής: 

Κάθε τρία (3) έτη, η Διεύθυνση Προσωπικού του Γε¬ 
νικού Λογιστηρίου του Κράτους, το Ιο τριήμερο του 
Σεπτεμβρίου αναρτά πρόσκληση στην ιστοσελίδα του 
ΓΛΚ, η οποία δημοσιεύεται και στον ημερήσιο τύπο 
και απευθύνεται σε ιδιώτες, αλλά και σε δημοσίους 
υπαλλήλους (περιλαμβανομένων και των ΙΔΑΧ) εκτός 
ΓΛΚ, για εκδήλωση ενδιαφέροντος ένταξης στο Μητρώο 
Εμπειρογνωμόνων. 

Η πρόσκληση παραμένει αναρτημένη για δεκαπέντε 
(15) ημέρες, η δε υποβολή των φακέλων των ενδιαφε¬ 
ρομένων θα γίνεται έως 30 Σεπτεμβρίου. 

Η διαδικασία ένταξης στο Μητρώο ολοκληρώνεται 
υποχρεωτικά έως τις 15 Δεκεμβρίου κάθε τρίτου (3ου) 
έτους. 

9. Για την αξιολόγηση των υποψηφίων συγκροτούνται 
επιτροπές διενέργειας συνέντευξης και ενστάσεων ως 
κατωτέρω: 

Εντός του μηνός Σεπτεμβρίου συγκροτείται με από¬ 
φαση του Υπουργού Οικονομικών τριμελής Επιτροπή 
Διενέργειας Συνέντευξης των υποψηφίων, καθώς και 
τριμελής Επιτροπή Εκδίκασης Ενστάσεων. 

Η κάθε μία εξ αυτών απαρτίζεται από: 

α)Ένα (1) Γενικό Διευθυντή του Γενικού Λογιστηρίου 
του Κράτους 

β)Ένα (1) Καθηγητή Ανώτατου Εκπαιδευτικού Ιδρύμα¬ 
τος εν ενεργεία ή συνταξιούχο 

γ)Ένα (1) Μέλος του Νομικού Συμβουλίου του Κράτους 
εν ενεργεία ή συνταξιούχο, 

με τους αντίστοιχους αναπληρωματικούς τους. 

Οι Επιτροπές υποστηρίζονται γραμματειακά από 
υπάλληλο του Γενικού Λογιστηρίου του Κράτους, κα¬ 
θώς και τον αναπληρωτή του. 

Κάθε μέλος της Επιτροπής Ενστάσεων πρέπει να είναι 
ανώτερο ή ίσο σε βαθμό/βαθμίδα από/με το αντίστοιχο 
μέλος της Επιτροπής που διενεργεί τη συνέντευξη. 

Τυχόν ενστάσεις κατά της απόφασης της Τριμελούς 
Επιτροπής που διενεργεί την προφορική συνέντευξη 
υποβάλλονται εντός μηνός από την έκδοση της από¬ 
φασης και εξετάζονται από την τριμελή Επιτροπή Εν¬ 
στάσεων. 

Η Επιτροπή Διενέργειας Συνέντευξης συνεδριάζει 
εντός του μηνός Νοεμβρίου στην Αθήνα και τη Θεσ¬ 
σαλονίκη. 

Η Επιτροπή που διενεργεί τη συνέντευξη καταθέτει 
το σχετικό πρακτικό στη Διεύθυνση Προσωπικού του 
Γ ενικού Λογιστηρίου του Κράτους. 

10. Η ένταξη στο Μητρώο Εμπειρογνωμόνων διενερ- 
γείται με απόφαση του Υπ. Οικονομικών μετά την υπο¬ 
βολή του οριστικού πίνακα των επιλεγέντων από τον 
Πρόεδρο της Επιτροπής Διενέργειας Συνέντευξης στη 
Διεύθυνση Προσωπικού του ΓΛΚράτους. Προηγείται η 
μοριοδότηση των υποψηφίων από την ανωτέρω Δ/νση, η 
οποία διαβιβάζει στην Επιτροπή Διενέργειας Συνέντευ¬ 
ξης προσωρινό πίνακα επιτυχόντων με βάση τα τυπικά 
προσόντα των υποψηφίων, όπως αυτά προκύπτουν από 
τις αιτήσεις υποψηφιότητας. 

Οι επιλεγέντες υποχρεούνται να συμμετέχουν σε δια¬ 
δικασίες εκπαίδευσης, μέσω σεμιναρίων που διενεργού- 
νται είτε από το Ε.Κ.Δ.Δ.Α. είτε από το Γ ενικό Λογιστή¬ 


ριο του Κράτους. Τα εν λόγω σεμινάρια θα βεβαιώνονται 
από τριμελή Επιτροπή που θα ορίζεται με απόφαση 
του Υπουργού και θα απαρτίζεται από έναν Καθηγητή 
(ανεξαρτήτως βαθμίδας) Ανώτατου Εκπαιδευτικού Ιδρύ¬ 
ματος εν ενεργεία ή συνταξιούχο, ένα στέλεχος του 
Ε.Κ.Δ.Δ.Α. και ένα Γ ενικό Διευθυντή του Γ.Λ.Κ. Οι εκπαι¬ 
δευόμενοι θα λαμβάνουν σχετική βεβαίωση είτε από το 
Ε.Κ.Δ.Δ.Α. είτε από το Γ ενικό Λογιστήριο του Κράτους. 

11. Η διάρκεια ισχύος του Μητρώου ορίζεται στα τρία 
(3) έτη. 

12. Την 1η Σεπτεμβρίου κάθε τρίτου (3ου) έτους το 
Μητρώο ανανεώνεται μετά από ανοικτή πρόσκληση. 
Ο αριθμός των θέσεων και η κατανομή των ειδικοτή¬ 
των που θα αφορά η ανανέωση αποφασίζεται από τον 
Υπουργό Οικονομικών μετά από εισήγηση της Επιτρο¬ 
πής Δημοσιονομικού Ελέγχου (Ε.Δ.ΕΛ.) και της Επιτρο¬ 
πής Συντονισμού Ελέγχων (Ε.Σ.ΕΛ.). 

13. Εγγεγραμμένο μέλος του Μητρώου διαγράφεται, 
εφόσον έχει καταδικαστεί είτε α) για κακούργημα είτε 
β) για έγκλημα σχετικό με τα υπομνήματα (άρθρα 216 επ. 
ΠΚ), την απονομή δικαιοσύνης (άρθρα 224 επ. ΠΚ), την 
Υπηρεσία (άρθρα 235 επ. ΠΚ) ή παραβίαση απορρήτων 
(άρθρα 370 επ. ΠΚ), καθώς και για κλοπή, υπεξαίρεση 
(είτε κοινή είτε στην υπηρεσία), απάτη, εκβίαση, συκο¬ 
φαντική δυσφήμιση, ή οποιοδήποτε έγκλημα κατά της 
γενετήσιας ελευθερίας ή οικονομικής εκμετάλλευσης 
της γενετήσιας ζωής (άρθρα 336 επ. ΠΚ). Τ ο εγγεγραμ¬ 
μένο μέλος του Μητρώου τίθεται σε αναστολή δικαιώ¬ 
ματος διενέργειας ελέγχων για όσο διάστημα διαρκεί 
δίωξη σε βάρος του για τα ανωτέρω, καθώς επίσης 
και για όσο διάστημα απέχει από την παρακολούθηση 
οργανωθέντος σεμιναρίου, του οποίου η παρακολούθη¬ 
ση είναι υποχρεωτική. Επίσης, λόγους διαγραφής από 
το Μητρώο συνιστούν η επιβολή πειθαρχικής ποινής, 
εφόσον πρόκειται για δημόσιο υπάλληλο, καθώς και 
η υποβολή οικειοθελώς αίτησης διαγραφής εκ μέρους 
του ίδιου του ενδιαφερομένου. Λόγο αναστολής δικαι¬ 
ώματος συμμετοχής σε ελεγκτικές ομάδες συνιστά η 
μη επιτυχής συμμετοχή στις διαδικασίες εκπαίδευσης. 
Κατά το μήνα Ιανουάριο κάθε έτους ο εμπειρογνώμο¬ 
νας - ιδιώτης προσκομίζει στη Διεύθυνση Προσωπικού, 
αντίγραφο Ποινικού Μητρώου μηδέν και ο εμπειρογνώ¬ 
μονας Δημόσιος Υπάλληλος πιστοποιητικό Υπηρεσιακών 
Μεταβολών 

14. Η αποζημίωση των Ιδιωτών Εμπειρογνωμόνων για 
τη συμμετοχή τους στους διενεργούμενους ελέγχους 
ορίζεται στα πενήντα (50) ευρώ ανά ημέρα ελέγχου, 
κατά τα προβλεπόμενα στο δεύτερο εδάφιο της παρ. 
1 του άρθρου 21 του ν. 4024/2011. Πέραν της ημερήσιας 
αποζημίωσης, καλύπτονται επιπλέον οι δαπάνες με¬ 
τακίνησης και διανυκτέρευσης κατά τη διάρκεια των 
ελέγχων, κατά τα προβλεπόμενα στο Ν. 2685/1999, όπως 
αυτός τροποποιήθηκε και ισχύει με το Ν. 3833/2010 (ΦΕΚ 
Α 40). 

15. Οι εγγεγραμμένοι στο Μητρώο εμπειρογνώμονες 
συμμετέχουν ετησίως κατ’ ανώτατο όριο σε τρεις (3) 
ελεγκτικές αποστολές. Σε όλως εξαιρετικές περιπτώ¬ 
σεις κι εφόσον αυτό επιβάλλεται από επείγουσες υπη¬ 
ρεσιακές ανάγκες, οι οποίες αξιολογούνται αιτιολογη¬ 
μένα ως τέτοιες από τους Γ ενικούς Διευθυντές των ως 
άνω Γ ενικών Διευθύνσεων, οι εν λόγω εμπειρογνώμονες 
δύνανται να συμμετέχουν σε περισσότερους των τριών 
(3) ελέγχων, αλλά σε κάθε περίπτωση όχι σε περισσό¬ 
τερους των πέντε (5) ελέγχων συνολικά. 

16. Κατά τον ορισμό μέλους του Μητρώου εμπειρογνωμόνων ως μέλους ελεγκτικής ομάδας λαμβάνεται υπόψη 
υποχρεωτικά η λειτουργική ανεξαρτησία του από τον ελεγχόμενο φορέα. 

17. Ο αριθμός των επιλεγόμενων στην πρώτη ανοικτή πρόσκληση προσδιορίζεται, κατά τα οριζόμενα στην 
παράγραφο 4, στους τριακόσιους (300) και κατανέμεται σε όλη την επικράτεια. Με βάση αφενός την αρχή της 
αναλογικής ισότητας κι αφετέρου ανάλογα με τις γεωγραφικές περιοχές όπου εντοπίζεται κατά τον παρόντα 
χρόνο περισσότερη ελεγκτική δραστηριότητα, οι εγγραφές που προβλέπονται ανά Αποκεντρωμένη Διοίκηση 
ορίζονται με βάση τον παρακάτω πίνακα: 


ΠΙΝΑΚΑΣ ΚΑΤΑΝΟΜΗΣ ΕΓΓΡΑΦΩΝ ΑΝΑ ΑΠΟΚΕΝΤΡΩΜΕΝΗ ΔΙΟΙΚΗΣΗ 

ΠΡΟΣΟΝΤΑ 

1 . 

ΑΠΟΚΕΝΤΡΩΜΕΝΗ ΔΙΟΙΚΗΣΗ ΑΤΤΙΚΗΣ 

72 


(1) Νομικής 

10 


(2) Χρηματοοικονομικής και Λογιστικής 

7 


(3) Οργάνωσης και Διοίκησης Επιχειρήσεων 

7 


(4) Οικονομικών Επιστημών 

9 


(5) Μηχανικών 

14 


(εκ των οποίων Πολιτικοί Μηχ., Αγρ. Τοπογράφοι ή Αρχιτέκτονες τουλάχιστον) 

(6) 


(6) Γεωτεχνικών 

7 


(7) Θετικών Επιστημών και Επιστημών Υγείας 

5 


(8) Στατιστικής και Ασφαλιστικής Επιστήμης 

5 


(9) Πληροφορικής 

8 

2. 

ΑΠΟΚΕΝΤΡΩΜΕΝΗ ΔΙΟΙΚΗΣΗ ΘΕΣΣΑΛΙΑΣ-ΣΤΕΡΕΑΣ ΕΛΛΑΔΑΣ 

41 


(1) Νομικής 

7 


(2) Χρηματοοικονομικής και Λογιστικής 

4 


(3) Οργάνωσης και Διοίκησης Επιχειρήσεων 

4 


(4) Οικονομικών Επιστημών 

6 


(5) Μηχανικών 

8 


(εκ των οποίων Πολιτικοί Μηχ., Αγρ. Τοπογράφοι ή Αρχιτέκτονες τουλάχιστον) 

(3) 


(6) Γ εωτεχνικών 

2 


(7) Θετικών Επιστημών και Επιστημών Υγείας 

3 


(8) Στατιστικής και Ασφαλιστικής Επιστήμης 

3 


(9) Πληροφορικής 

4 

3. 

ΑΠΟΚΕΝΤΡΩΜΕΝΗ ΔΙΟΙΚΗΣΗ ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ 

32 


(1) Νομικής 

6 


(2) Χρηματοοικονομικής και Λογιστικής 

3 


(3) Οργάνωσης και Διοίκησης Επιχειρήσεων 

3 


(4) Οικονομικών Επιστημών 

4 


(5) Μηχανικών 

7 


(εκ των οποίων Πολιτικοί Μηχ., Αγρ. Τοπογράφοι ή Αρχιτέκτονες τουλάχιστον) 

(3) 


(6) Γ εωτεχνικών 

2 


(7) Θετικών Επιστημών και Επιστημών Υγείας 

2 


(8) Στατιστικής και Ασφαλιστικής Επιστήμης 

2 


(9) Πληροφορικής 

3 

4. 

ΑΠΟΚΕΝΤΡΩΜΕΝΗ ΔΙΟΙΚΗΣΗ ΠΕΛΟΠΟΝΝΗΣΟΥ- ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

41 


(1) Νομικής 

7 


(2) Χρηματοοικονομικής και Λογιστικής 

4 


(3) Οργάνωσης και Διοίκησης Επιχειρήσεων 

4 


(4) Οικονομικών Επιστημών 

6 


(5) Μηχανικών 

8 


(εκ των οποίων Πολιτικοί Μηχ., Αγρ. Τοπογράφοι ή Αρχιτέκτονες τουλάχιστον) 

(3) 


(6) Γεωτεχνικών 

2 


(7) Θετικών Επιστημών και Επιστημών Υγείας 

3 


(8) Στατιστικής και Ασφαλιστικής Επιστήμης 

3 


(9) Πληροφορικής 

4 

5. 

ΑΠΟΚΕΝΤΡΩΜΕΝΗ ΔΙΟΙΚΗΣΗ ΜΑΚΕΔΟΝΙΑΣ - ΘΡΑΚΗΣ 

50 


(1) Νομικής 

8 


(2) Χρηματοοικονομικής και Λογιστικής 

6 


(3) Οργάνωσης και Διοίκησης Επιχειρήσεων 

6 


(4) Οικονομικών Επιστημών 

7 


(5) Μηχανικών 

9 


(εκ των οποίων Πολιτικοί Μηχ., Αγρ. Τοπογράφοι ή Αρχιτέκτονες τουλάχιστον) 

(4) 


(6) Γ εωτεχνικών 

3 


(7) Θετικών Επιστημών και Επιστημών Υγείας 

3 


(8) Στατιστικής και Ασφαλιστικής Επιστήμης 

3 


(9) Πληροφορικής 

5 

6. 

ΑΠΟΚΕΝΤΡΩΜΕΝΗ ΔΙΟΙΚΗΣΗ ΑΙΓΑΙΟΥ 

32 


(1) Νομικής 

6 


(2) Χρηματοοικονομικής και Λογιστικής 

3 


(3) Οργάνωσης και Διοίκησης Επιχειρήσεων 

3 


(4) Οικονομικών Επιστημών 

4 


(5) Μηχανικών 

7 


(εκ των οποίων Πολιτικοί Μηχ., Αγρ. Τοπογράφοι ή Αρχιτέκτονες τουλάχιστον) 

(3) 


(6) Γ εωτεχνικών 

2 


(7) Θετικών Επιστημών και Επιστημών Υγείας 

2 


(8) Στατιστικής και Ασφαλιστικής Επιστήμης 

2 


(9) Πληροφορικής 

3 

7. 

ΑΠΟΚΕΝΤΡΩΜΕΝΗ ΔΙΟΙΚΗΣΗ ΚΡΗΤΗΣ 

32 


(1) Νομικής 

6 


(2) Χρηματοοικονομικής και Λογιστικής 

3 


(3) Οργάνωσης και Διοίκησης Επιχειρήσεων 

3 


(4) Οικονομικών Επιστημών 

4 


(5) Μηχανικών 

7 

(εκ των οποίων Πολιτικοί Μηχ., Αγρ. Τοπογράφοι ή Αρχιτέκτονες τουλάχιστον) 

(3) 


(6) Γεωτεχνικών 

2 


(7) Θετικών Επιστημών και Επιστημών Υγείας 

2 


(8) Στατιστικής και Ασφαλιστικής Επιστήμης 

2 


(9) Πληροφορικής 

3 


18. Σε ό,τι αφορά τη διενέργεια ελέγχων εκτός Αθή¬ 
νας και Θεσσαλονίκης, η εντοπιότητα συνιστά απόλυτο 
λόγο εξαίρεσης. Το κριτήριο εντοπιότητας συνδέεται με 
την ιδιότητα του μόνιμου κατοίκου και αποδεικνύεται με 
τη βεβαίωση μόνιμης κατοικίας, σύμφωνα με τις διατά¬ 
ξεις του άρθρου 279 του Κώδικα Δήμων και Κοινοτήτων» 
(Ν.3463/2006, Α' 114). Σε κάθε περίπτωση ο εγγεγραμμένος 
στο Μητρώο οφείλει να δηλώσει εγγράφως στην αρμόδια 
Διεύθυνση που διενεργεί τον έλεγχο τυχόν κώλυμα για τη 
συμμετοχή του στο συγκεκριμένο έλεγχο.ΚΕΦΑΛΑΙΟ Γ 
ΘΗΤΕΙΑ ΔΗΜΟΣΙΟΝΟΜΙΚΩΝ ΕΛΕΓΚΤΩΝ ΚΑΙ ΕΛΕ¬ 
ΓΚΤΩΝ ΤΗΣ Ε.Δ.ΕΛ. 

(άρθρο 11 του Ν. 4151/2013) 

1. Η θητεία του Δημοσιονομικού Ελεγκτή και Ελεγκτή 
της Ε.Δ.ΕΛ. στους ελεγκτικούς φορείς του Γ ενικού Λογι¬ 
στηρίου του Κράτους, με εξαίρεση τους υπηρετούντες σε 
Υ.Δ.Ε., δεν δύναται να υπερβεί συνολικά τη δωδεκαετία. 

2. Η εξαίρεση των Υ.Δ.Ε. αποβλέπει σε δύο κυρίως 
στόχους: α) αφενός στην κάλυψη της απόλυτης ανάγκης 
να μην υποστελεχωθούν οι Υ.Δ.Ε. κυρίως στην Περιφέ¬ 
ρεια και β) αφετέρου στην αναβάθμιση των Υ.Δ.Ε., αφού 
οι Υ.Δ.Ε. μεσοπρόθεσμα ή ακόμη και βραχυπρόθεσμα 
δύνανται να ενισχυθούν από έμπειρους ελεγκτές με τε¬ 
χνογνωσία, των οποίων η θητεία στη Γ ενική Διεύθυνση 
Δημοσιονομικών Ελέγχων ή /και στη Γ ενική Διεύθυνση 


Διοίκησης και Ελέγχου Συγχρηματοδοτούμενων Προ¬ 
γραμμάτων από την Ευρωπαϊκή Ένωση έχει υπερβεί 
συνολικά τη δωδεκαετία κι ως εκ τούτου οι συγκεκρι¬ 
μένοι ελεγκτές θα πρέπει να μετακινηθούν. 

3. Η δια της θητείας εφαρμοζόμενη εναλλαγή προσω¬ 
πικού αφορά όλους τους Δημοσιονομικούς Ελεγκτές και 
Ελεγκτές της Ε.Δ.ΕΛ. με την επιφύλαξη των οριζομένων 
στην παρ. 3 του άρθρου 11 του Ν. 4151/2013, σύμφωνα με 
την οποία εξαιρούνται οι κατηγορίες υπαλλήλων ΠΕ και 
ΤΕ (π.χ. ΠΕ Γεωτεχνικών, ΠΕ Μηχανικών κ.λπ.), για τις 
οποίες δεν προβλέπονται θέσεις υπαλλήλων, προϊστα¬ 
μένων Τμημάτων και προϊσταμένων Διευθύνσεων στις 
λοιπές Γ ενικές Διευθύνσεις του Γ ενικού Λογιστηρίου του 
Κράτους, μέχρις ότου αυτές προβλεφθούν. 

4. Η παρούσα Υπουργική απόφαση ισχύει από τη δη¬ 
μοσίευσή της στην Εφημερίδα της Κυβέρνησης. Από τη 
δημοσίευση της παρούσας Υπουργικής απόφασης οι 
διατάξεις των άρθρων 11 και 12 του Ν. 4151/2013 εφαρ¬ 
μόζονται στο σύνολό τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Οκτωβρίου 2013 

Ο ΥΠΟΥΡΓΟΣ 

ΙΩΑΝΝΗΣ ΣΤΟΥΡΝΑΡΑΣ 

